**Tájékoztatás**

**műtéti várólistán levő betegek részére**

A Kormány 2015. évre többletforrást biztosított a várólisták, és a várakozási idő csökkentésére.

Az áprilisban indult várólista csökkentési program keretében a hosszú várólistát vezető intézmények lehetőséget kaptak arra, hogy a szokásos műtéti számhoz képest több műtétet végezzenek el.

A program célja, hogy Magyarországon műtéti beavatkozásra kisebb műtétek esetében 2-3 hónapnál, nagyobb ortopédiai műtétek esetében fél évnél többet ne kelljen várakozni a betegeknek.

Az emelt műtéti szám finanszírozására 5 milliárd forint többletforrás áll rendelkezésre.

A programban részt vevő kórházak feladataikról részletes tájékoztatást kaptak az Országos Egészségbiztosítási Pénztártól.

A gyakorlatban ez azt jelenti, hogy a kórházak felveszik a kapcsolatot a várólistán levő betegeikkel új, előre hozott műtéti időpont egyeztetése érdekében.

Azon betegek, akiket a várólistát vezető kórházuk műtői kapacitás hiányában nem tudnak megműteni ebben az évben, másik kórházat is választhatnak. A lehetőségekről, a választható intézmények listájáról az egyeztetés keretében részletes tájékoztatást kérhetnek.

Abban az esetben, ha a beteg az előre hozott műtéti időpontot, vagy a műtét másik kórházban történő elvégzését nem tudja, vagy nem akarja vállalni, az eredeti műtéti időpontja nem fog elveszni, az természetesen továbbra is érvényes lesz. A műtétet abban a kórházban, amelyben őt várólistára vették, a tervezett időpontban el fogják végezni.

**Az Országos Egészségbiztosítási Pénztár felhívja azon betegek a figyelmét, akik 2016. évre, vagy későbbi időpontra kaptak műtéti időpontot, érdeklődjenek a kórházban a kezelőorvosuknál, vagy a várólista felelősnél.**

Amennyiben abban a kórházban, ahol várólistára vették nem tudnak korábbi műtéti időpontot biztosítani, vagy segítséggel szolgálni, választhatnak másik intézményt.

A választáshoz segítségül az alábbi listában felsoroljuk azokat a kórházakat, amelyek több műtéti kapacitással rendelkeznek, és vállalták, hogy a saját várólistájukon levő betegeken kívül más kórházból át tudnak vállalni betegeket. A lista tartalmazza, hogy melyik kórház, milyen műtétek végzését vállalta, illetve a kapcsolatfelvétel megkönnyítése érdekében a kórház, vagy közvetlenül a várólista felelős elérhetőségét is.

|  |  |  |  |  |  |
| --- | --- | --- | --- | --- | --- |
| **Várólista csökkentésre többletkapacitással rendelkező intézmények** | | | | | |
| **Intézmény** | **Szürke-hályog műtétek** | **Térd-protézis műtétek** | **Csípő-protézis műtétek** | **Gerinc-stabilizáló műtétek, gerinc-deformitás műtétei** | **Elérhetőség** |
| Budapest, Egyesített Szt. István Szt. László Kórház |  | X | X |  | 06-20/922-0262 |
| Budapest, Országos Sportegészségügyi Intézet |  | X |  |  | 06-30/913-1641 |
| Budapest, Péterfy S. u. Kórház-Rendelőintézet és Baleseti Központ |  | X | X |  | 06-1/299-7701  06-1/299-7704  06-1/299-7700 |
| Budapest, Semmelweis Egyetem | X |  |  |  | 06-20/825-8358 |
| Budapest, Uzsoki utcai Kórház |  | X | X |  | 06-1/251-7553 |
| Cegléd, Toldy Ferenc Kórház és Rendelőintézet |  | X | X |  | 06-53/310-011 mellék: 309,306 |
| Debreceni Egyetem Klinikai Központ |  | X | X | X | 06-52/255-815 mellék: 55554 |
| Dunaújváros, Szent Pantaleon Kórház |  | X | X |  | 06-30/956-6345 |
| Esztergom, Vaszary Kolos Kórház |  | X | X |  | 06-33/542-146  06-33/542-349 |
| Kecskemét, Bács-Kiskun Megyei Kórház |  | X | X |  | 06-76/519-849 |
| Kiskunhalasi Semmelweis Kórház |  | X | X |  | 06-77/522-000 mellék: 2123 |
| Nyíregyháza, Szabolcs-Szatmár-Bereg megyei Kórház |  |  | X |  | 06-42/599700 mellék: 1784 |
| Székesfehérvár, Szent György Egyetemi Oktató Kórház |  |  | X |  | 06-20/456-1230 |
| Szekszárd, Balassa J. Kórház |  | X | X |  | 06-74/501-500 |
| Szentes, Dr. Bugyi István Kórház |  |  | X |  | 06-63/313-244 mellék: 253, 244 |
| Szolnok, Hetényi Géza Kórház-Rendelőintézet |  | X | X |  | 06-56/503-603, mellék: 3252 |
| Szolnoki MÁV Kórház |  |  | X |  | 06-56/524-642 |
| Tata, Kastélypark Klinika Eü. Kft |  | X | X |  | 06-34/384-769 06-34/384-869 |
| Vác, Jávorszky Ödön Városi Kórház |  | X | X |  | 06-30/663-2424  06-30/698-3781 |

Az Országos Egészségbiztosítási Pénztár a program keretében elvégzett műtétek esetében megtéríti az utazási költségeket is. Amennyiben a beteg vállalja, hogy másik – nem a területileg illetékes - kórházban végezzék el a műtétet, akkor részére, illetve szakmailag indokolt esetben egy kísérő személy részére is kifizeti az OEP az utazási költségtérítést.

**Budapest, 2015. június ……..**

***Országos Egészségbiztosítási Pénztár***

*egészség, biztonság*